Licitație pentru lucrări la sediul Guvernului cu fonduri PNRR, suspendată. Condițiile ar fi îndeplinite de o singură firmă
O licitație pentru „eficientizarea energetică” a sediului Guvernului din Piața Victoriei a fost suspendată fără vreo explicație. Contractul în valoare de 135,7 milioane de lei, fonduri PNRR, ar fi putut fi câștigat de o singură firmă pe baza condițiilor din caietul de sarcini, acuză o sursă guvernamentală.